google/wiki40b huggingface dataset:
Hjalmar Johansen videregående skole

Historie

Skolen har røtter helt tilbake til 1832, hvor undervisningen fant sted i en stor trebygning på hjørnet av Hesselberggata og Lundegata. I dag holder Lunde barneskole til i denne bygningen. I den første tiden ble det kun undervist på søndager, og skolen gikk under navnet Skien Søndagsskole.
I de første årene av skolens historie, ble den drevet med midler fra frivillig arbeid, gaver og skolepenger. I 1853 kom skolen under offentlig drift, og navnet ble endret til Skiens Offentlige Tegneskole.
I perioden fra 1884 til 1934 gikk skolen under navnet Skien Tekniske Aftenskole. Senere har skolen hatt navnene Skien Yrkesskole, Grenland Yrkesskole og Klosterskogen videregående skole. Det sistnevnte navnet hadde skolen frem til 2007, da den fikk sitt nåværende navn, oppkalt etter offiseren og polfareren Hjalmar Johansen.
Skolen har hatt tilhold på en rekke ulike steder i Skien. I 1958 flyttet skolen inn i helt nye lokaler på Moflata, i samme område som Sykehuset Telemark også holder til. Skolen hadde fortsatt tilhold i disse lokalene frem til og med skoleåret 2016-17, under navnet avdeling Klosterskogen.
På begynnelsen av 2000-tallet gjennomgikk Skienshallen en stor ombygging, og skolen holder til i det kommunale anlegget som kalles Skien fritidspark. Arkitekt for ombyggingen var Link signatur.
Fra august 2017 ble avdelingen med Teknikk og industriell produksjon på Klosterskogen flyttet til Skogmo videregående skole, og avdelingen for opplæring i mindre grupper ble flyttet til avdeling Fritidsparken, som nå er skolens eneste avdeling.
Skolen har også en mindre voksenopplæringsavdeling i Skien fengsel.
Secret People

Handling

I 1930 flykter Maria Brentano (Valentina Cortese) og hennes lillesøster Nora (Audrey Hepburn) til London når deres far blir henrettet av landets diktator. Sju år senere møter Maria plutselig Louis (Serge Reggiani), kjæresten fra barndommen, som er med i et komplott om å myrde diktatoren. Maria blir lurt til å ta del i attentatplanen, men planen tar en uventet vending når en av bombene de har lagt ut dreper en uskyldig servitør. Plutselig står hele livet til Maria i fare.
Skiftenøkkel

Skiftenøkkel  er et verktøy som brukes til å skru sekskant og firkantede skruehoder, muttere og lignende med. Skiftenøkkelen brukes til å skru muttere, franske treskruer og maskinskruer med. Skiftenøkkelen kan også erstattes av rørtang, vannpumpetang, fastnøkkel, tangen og skralle. Bruk av enkelte av disse kan forårsake skader på arbeidsstykket. Skiftenøkkelen har den samme funksjon som fastnøkkelen men skiftenøkkelen kan skifte størrelse til etter stor mutter man skal gripe rundt, mens fastnøkkelen sliter minst på skruesporene. Ved bruk av skiftenøkkel er det viktig at det ikke er slark i «kjeften».

Historie

Skiftenøkkelen ble oppfunnet av Johan Petter Johansson i 1891. Han hadde et firma som het Enköpings Mekaniska Verksted i Sverige og ble kjøpt opp av Berndt August Hjorth og firmaet ble kalt for BA Hjort & Co som fikk navnet Bahco. Skiftenøkkelen ble en svensk oppfinnelse som finnes over hele verden og Bahco har produsert +100 millioner av dem.
YouPorn

YouPorn.Org er en pornografisk videodelingsside på Internett som ble lansert i 2006.

Innhold

YouPorn.com er en videodelingsside der folk kan laste opp pornografiske videofilmer.
STS «Mir»

STS «Mir» er et russisk skoleskip med tre master. Det ble bygget på Lenin-verftet i Gdańsk i 1987, som ett av totalt seks søskenskip, etter planer av den polske seilsutekonstruktøren Zygmunt Khoren. Skipet seiler under russisk flagg og er registrert i St. Petersburg. STS Mir er verdens tredje største seilskute.
STS «Mir» er den mest premierte seilskuta i The Tall Ships’ Races-sammenheng. Navnet «Mir» betyr fred.
STS «Mir» har de siste årene vanligvis besøkt Larvik dagene rundt 17. mai, for å delta i byens borgertog. Mens skipet ligger til kai i Larvik er det vanligvis også anledning til å komme ombord og kikke.
Magebremser

Utseende

Magebremser har store øyne, og er fra 10 mm. og opp til ca. 25 mm. Kroppen er gjerne kraftig og er tett hårkledd.  Den ligner ellers en bie eller en humle, men kan skilles fra disse ved at de har svært korte antenner.  Til tross for denne likheten til humler eller bier, oppdager ofte hester magebremsen, og prøver å komme seg unna.  Trolig er det en særpreget summing fra vingene de kjenner igjen.

Levevis

Magebremser er parasitter (rovdyr) i larvestadiet hos hester, neshorn og elefanter, hvor larvene lever innvendig  (endoparasitt).  De voksne (imago) spiser ikke.
Hestens magebrems stuper ned mot hesten og legger sin egg på hestens skinn, svært nær hestens munn, eller i gresset der hester beiter. Eggene slikkes opp av hesten, eller kommer seg inn i hestens munn med gresset som hesten spiser.  Den blir med ned i magen, hvor den biter seg fast, og lever den gjennom sine larvestadier. Utviklingen tar oppmot ni måneder.  Larvene er uten ytre bein og er tilsynelatende «hodeløse», ofte kalt maggott.  De er nokså butte bak, men smalner av framover, hodeenden er smal og forholdsvis spiss, med en liten munn.  Den er tydelig ledd delt med noen små utvekster (pigger) på hvert ledd.  Når larvene når sitt siste larvestadium, lar de seg bli med avføringen ut, for å forpuppe seg.  
Magebremser gjennomgår en fullstendig forvandling, med et puppestadium.  Puppen er tønneformet og puppestadiet er i øvre laget, i jorden.
Nesebremser og Hudbremser både ligner av utseende og er parasitter på pattedyr.  Forskjellen er at de har utviklingen av (larvene) i nesen (svelget) eller  under skinnet (huden), og ikke i magen og tarmen på verten, som magebrems har.

Truede arter

Flere av magebremsene lever på vertsdyr som er truet av utryddelse og er dermed selv truede arter. Arten Gyrostigma sumatrensis lever på det meget sjeldne og akutt truede sumatraneshornet. 
For en annen art er det sannsynligvis for sent: Cobboldia russanovi ble beskrevet fra larver funnet i magen på frosne mammuter fra Sibir. Alt tyder på at denne arten forsvant sammen med vertsdyret sitt.
Haugesund Boligbyggelag

Haugesund Boligbyggelag ble startet 28. februar 1946 og opererer i Haugesund i Rogaland samt nabokommunene Karmøy, Tysvær, Vindafjord og Etne. Haugesund Boligbyggelag fusjonerte i 2004 med Skåre Boligbyggelag, i 2009 med Karmøy Boligbyggelag og i 2010 med Haugalandet Boligbyggelag.
Boligbyggelaget har 5.500 medlemmer og forvalter over 5.000 boliger i over 160 borettslag, sameier og andre selskap.
Haugesund Boligbyggelag er en del av Norske Boligbyggelags Landsforbund (NBBL).
Aftermath

Sporliste

Alle sanger skrevet av Mick Jagger og Keith Richards.

Accolades

Den amerikanske utgaven av Aftermath kåret til det 108. beste albumet noensinne av Rolling Stone i 2003.
Emargininae

Utseende

Små, blanke snyltevepser. Den fremre delen av bakkroppen er tett hårete. På oversiden av scutellum har det et smalt, mer eller mindre rombeformet område avgrenset av opphøyde lister.

Levevis

Emargininae er parasitoider. Man kjenner ikke biologien med sikkerhet, men de antas å være knyttet til maurtuer. Kanskje snylter de på larvene til fluer som lever i maurtuene.

Utbredelse

Gruppen er utbredt over det meste av Jorda men mangler i Europa og har bare ganske få arter i Holarktis. De fleste artene lever trolig i Afrika.
CGG

CGG

CGG ble etablert i 1931 av Conrad Schlumberger og samlet sin første seismiske survey i 1932. I 1966 åpnet CGG sitt første seismiske dataprosesseringssenter i Massy, Frankrike.

Veritas DGC

Digital Consultants Inc. ble etablert i Houston, Texas i 1965 med visjon om å anvende digitial databehandling i seismikkindustrien. I 1969 ble Digital Consultants reetablert som Digicon Inc. (DGC) og ble notert på American Stock Exchange. Digicon utførte både seismisk innsamling og seismisk prosessering.
I 1974 ble Veritas Energy Services etablert i Calgary, Canada med kjøp av selskapet Rafael B. Cruz and Associates Ltd. av D. B. Robson.
I 1996 ble Veritas DGC dannet av Digicon og Veritas.

Sammenslåing av selskaper

I 2007 overtok CGG Veritas DGC og endret navnet til CGGVeritas. I 2009 kjøpte CGGVeritas opp det norske selskapet Wavefield Inseis.

Virksomheter

CGGVeritas' aktiviteter rangerer fra innsamling av data på land/gruntvann, dypt vann, havbunn, borehull og til prosessering og tolking av seismiske data og borehullslogger. I tillegg driver selskapet utvikling og produksjon/salg av seismikkutstyr som streamere, obc-kabler og luftkanoner (G-gu) i regi av sitt heleide datterselskap Sercel i Frankrike.
Lido di Venezia

Lido di Venezia er en 18 km lang sandbanke i Veneziabukta. Øya har omtrent 20 000 innbyggere og mange turister (hovedsakelig italienere) kommer hit om sommeren. Venezia filmfestival finner sted på Lido di Venezia hvert år i september.
Øya har tre bosetninger. Selve Lido ligger i nord og her finnes Grand Hotel de Bains, Venezia Casino og Grand Hotel Excelsior. Malamocco, ligger i midten og var lenge den enaste bosetningen. En gang bodde dogen av Venezia her. Alberoni ligger sør på øyene og her ligger Fort San Nicolo og en golfbane.
Siden av øya som vender ut mot Adriaterhavet består hovedsakelig av en sandstrand der det stort sett ligger rekke på rekke med turisthoteller. Av hoteller her finnes Excelsior og Des Bains, scener for handlingen i Thomas Manns roman Døden i Venedig. Disse strendene er private, men på nord- og sørenden av øya er det to enorme, offentlige strender.
Hjertet av øya er Gran Viale Santa Maria Elisabetta, en 700 meter lang og bred gate som går fra den ene til den andre siden av lagunen. Her ligger det hoteller, butikker og restauranter. Ved siden som vender mot lagunen finner man båter som går til Venezia og fastlandet.
I 1202, ved begynnelsen av det fjerde korstoget, ble den benyttet som leir med telt til tusenvis av korsfarere, som ble blokkert her av venetianerne da de ikke kunne betale for de venetianske skipene de trengte for transport.
Acheampong-regimet

Acheampong-regimet var et militærdiktatur i Ghana ledet av general Ignatius Kutu Acheampong. Acheampong tok makten med statskupp i 1972, og ble erstattet av general Akuffo i juli 1978. Armed Forces Revolutionary Council under ledelse av Jerry John Rawlings tok makten i 1979.
A Prairie Home Companion

A Prairie Home Companion er en amerikansk varieté som ble sendt på radio fra 1974 til 2016. Programmet ble sendt direkte og ble kringkastet i en rekke ikke-amerikanske land. Det ble ledet av Garrison Keillor, som også er den som utviklet showet, og produsert av Minnesota Public Radio. I USA ble showet sendt på lørdag ettermiddag.   
Programmet har en lang historie: Det har eksistert i samme format siden 1974, under et navn som var benyttet for et annet program siden 1969.  Navnet kommer egentlig fra The Prairie Home Cemetery (et gravfelt)  i Moorhead i Minnesota.

Historie

Det tidligste programmet fra 1969 ligner ikke meget på det senere. A Prairie Home Companion var opprinnelig et morgenshow i Minnesota Public Radio. Keillor utviklet det som et varieté i 1974, og første program i det nte formatet ble sendt den 6. juli 1974. Det ble direktesendt fra et auditorium i Saint Paul i Minnesota, og bare 12 publikummere hadde innfunnet seg, for det meste barn. I 1978 flyttet showet til et annet auditorium i byen , som etter 1994 har hatt navnet Fitzgerald Theater. Selv om programmet til tider ambulerer, er Fitzgerald Theater det vanligste studiet.
Showet ble tatt av sendeplanen i 1987, og Keillor giftet seg og bodde utenlands i to år. I 1989 vendte han tilbake til radiovirksomhet i New York City med The American Radio Company of the Air (senere kalt Garrison Keillor's American Radio Company.)   I 1993 flyttet han dette showet til og kalte det A Prairie Home Companion.
Jakob Glesnes

Landslaget

13. oktober 2019 ble han tatt ut i sin første landslagstropp for Norge mot Romania (15. juni). Han ble tatt ut etter at Håvard Nordtveit og Tore Reginiussen måtte melde forfall på grunn av skader.
Vebjørn Selbekk

Bakgrunn og arbeid

Vebjørn Selbekk vokste opp i Meråker i Nord-Trøndelag og begynte sin karriere som skribent i Stjørdalens Blad. Han har ellers gått på Livets Ords bibelskole i Uppsala i Sverige og har i mange år vært en sentral person i et frikirkelig, karismatisk miljø i Norge. Kort tid før han ble konstituert som sjefredaktør i DagenMagazinet meldte han seg inn i Den norske kirke.
Selbekk ble omtalt i riksdekkende media første gang i 1993 i forbindelse med at han satt som komitemedlem av Folkeaksjonen mot Partnerskapsloven.
Selbekk var 2. kandidat til Stortinget for Samlingspartiet Ny Fremtid i Nord-Trøndelag ved stortingsvalget 1993.

Muhammed-karikaturene

Selbekk ble landskjent da han som sjefredaktør for Magazinet 9. januar 2006 trykket faksimiler av tolv karikaturtegninger av den islamske profeten Muhammed fra Jyllands-Posten i Danmark i ytringsfrihetens navn. Mange muslimer følte seg dypt krenket av tegningene, og offentliggjøringen førte til voldsomme protester. Selbekk mottok flere drapstrusler, og det oppstod dramatiske demonstrasjoner, ambassadebranner og drap i den muslimske verden.
9. februar 2006 ble Vebjørn Selbekk anmeldt av den muslimske organisasjonen Al-Jinnah Foundation og lederen Khalid Mohammad for blasfemi og for å ha «satt norske liv i utlandet i fare ved å provosere med publiseringen av Muhammed-tegningene». Etter at Selbekk dagen etter offentlig beklaget seg ba Mohammed Hamdan, lederen i Islamsk Råd Norge, alle muslimer akseptere Selbekks beklagelse og legge striden bak seg.
På tiårsdagen for starten på karrikaturstriden, 30. september 2015, besluttet Fritt Ords styre å tildele Selbekk Fritt Ords Honnør. Redaktør i Jyllands-Posten, Flemming Rose, fikk Fritt Ords Honnør ved samme anledning. Honnøren er en påskjønnelse for verdifullt virke i det frie ords tjeneste, gjerne i tilknytning til en aktuell sak.
I 2015 ble han oppnevnt som medlem av Kringkastingsrådet.
Binglingtempelet

Binglingtempelet eller Binglingsigrottene (kinesisk: 炳靈寺石窟, pinyin: Bingling si shiku , eller Bǐnglíng Sì) med sine titusen-buddhaer-grotter er et huletempelkompleks ved nordre bredd av Liujiaxiadammen ved Den gule flod i fylket Yongjing i det autonome prefektur Linxia i provinsen Gansu i Folkerepublikken Kina. Steder er ca 80 km utenfor Lanzhou, Gansus provinshovedstad, og kan kun nås med båt. 
Den første grotten ble anlagt rundt år 420 mot slutten av Jin-dynastiet. Det er bevart 183 huler med i alt 694 steinstatuer og 82 figurer i forskjellige størrelser.
Huletempelet ble i 1961 oppført på Folkerepublikken Kinas liste over kulturminner.
Action-rollespill

Action-rollespill eller action-RPG er en videospillsjanger. Den inneholder liknende elementer til rollespill, men fokuserer mer på kamper. I et typisk action-rollespill foregår kamper i sanntid og figurenes egenskaper utenfor kampene er ofte forenklet eller fjernet helt. Spilleren må da utføre visse handlinger nøyaktig og til rett tid istedenfor at figurenes egenskaper er avgjørende. Kjente action-rollespillserier er Diablo, Mana og Kingdom Hearts.

Sjangerblanding

Noen rollespill gjør figurenes egenskaper så uviktige at spillet kan også ses på som et action-eventyrspill, og nyere spill i denne sjangeren (som Grand Theft Auto IV) har begynt å innføre rollespillaktige elementer likt et action-rollespill. Action-eventyrspill som ikke har statistikk for figurene (slik som The Legend of Zelda-serien minus Zelda II: The Adventure of Link) blir også noen ganger kalt action-rollespill, noe som er omdiskutert.
Indokinalerke

Utbredelse

Den forekommer i Kambodsja, Laos, Myanmar, Thailand og Vietnam.
Svenstorp

Svenstorp er et tettsted i Ängelholm kommune i Skåne län i Sverige. I 2010 hadde tettstedet 239 innbyggere.
Kalvild Træsliperi

Kalvild Træsliperi i Lillesand var en fabrikk for produksjon av tremasse og senere også kartong.

Eierskap

Fram til 1870-årene var Østre Kaldvell en vanlig gård med sagbruk og kvern oppe ved Savefossen. Ca. 1880 kjøpte brødrene Herlofson fra Arendal Kaldvellelva og vannrettighetene i Stigselvvassdraget med tanke på industrireisning. I 1889 kjøpte Iver Munthe Daae både gård, elv og rettigheter og bygde opp bedriften Kalvild Træsliberi.
Driften ble startet i 1889 med produksjon av tremasse. I 1913 overtok brødrene Wiborg bedriften og gården. I 1917 bygde Justus Wiborg det store huset på Øvre Kaldvell. Etter brødrene Wiborg har bedriften hatt flere eiere. 
Einar Rasmussens Rederier kjøpte Kalvild Tresliperi på slutten av 1940-tallet. I 1960 ble selskapet igjen solgt til Hunsfos fabrikker.

Produksjon

Driften var basert på vannkraft. Fra Nedre Lonestem gikk det vannrenne til turbinen på fabrikken og tømmerrenne til Sliperihøen. Bak sliperiet sto Tørkebua. I 1920-åra ble det produsert brun og hvit tremasse  og brun lærpapp. Den brune lærpappen ble kjent som Kalvildpappen  og ble bl.a. brukt til emballasje for finere verktøy, i kofferter, som innlegg i skosåler og i møbelindustrien. 
I 1930-årene sysselsatte bedriften rundt 70 personer.  Driften tok slutt 1962. Sliperibygningen brant i 1974. I dag står kun en slipemaskin og et murgulv igjen der fabrikken lå.

Senere bruk

I 1964 kjøpte Aust-Agder NKS hovedbygningen på Østre Kaldvell og omgjorde den til sykehjem. I 2007 ble Kaldvell Sykehjem solgt til Sparebanken Sør for bruk til både kurs og konferanser, og også som representasjonsbolig.

Arkivet

Arkivet etter Kalvild Træsliperi befinner seg på Aust-Agder museum og arkiv i Arendal. Arkivet omfatter saksarkiv og regnskapsbøker, i hovedsak fra perioden 1950-1980. Det finnes også materiale etter Kalvild Træsliperi på Statsarkivet i Kristiansand. Dette ligger i arkivet etter Hunsfoss fabrikker. Her finnes materiale knyttet til lover for selskapet, korrespondanse, regnskap om eiendomsdokumenter.

Området

Demningen Nedre Lonestemmen ble restaurert i 1991. Den øvre delen av vannrenna er ennå intakt. Heldal stem ble anlagt allerede på 1500-tallet, den nåværende er fra 1886. Ved stemmen sto Heldal Sav og Heldals kverner. Husene på Savemyr og Savebakken ble bygd ca. 1820 av folk som arbeidet på saga. 
De øvre deler av vannrenna i Kaldvellelva er også senere restaurert i forbindelse med utviklingen av tur- og fiskeområdet.
Kaldvell har også flere populære turløyper i området rundt Kaldvellelva, med den for lokalbefolkningen godt kjente Kniben, det høyeste punktet på denne løypa, 94 moh. Her er det flott utsikt til alle kanter, med mulighet for "å skrive seg inn" når man først har nådd toppen.
Slaget ved diket

Slaget ved diket (arabisk: غزوة الخندق, Ghazwah al-Khandaq), også kjent som «Forbundfellenes krig» (arabisk: غزوة الاحزاب‎, Ghazwah al-Ahzab‎), var en 27 dagers lang beleiring av Yathrib (dagens Medina) av arabiske og jødiske stammer som ble innledet den 31. mars 627. Antallet til forbundshæren er beregnet til rundt 10 000 menn med seks hundre hester og en del kameler. Forsvarerne i Medina utgjorde kanskje 3 000 menn. Slaget ble utkjempet i barsk vintervær i tiden januar-februar 627.
Forsvarerne i Medina, hovedsakelig muslimer ledet av den islamske lderen Muhammad grov et dike på forslag av Salman Farsi («Salman perseren»), som sammen med Medinas naturlige befestninger, gjorde fiendens kavaleri (hester og kameler) nytteløse, og lukket de to sidene inn i en fastlåst situasjon. I håp om å gjøre flere angrep med samtidig forsøkte forbundshæren å overtale den jødiske stammen Banu Qurayza i Medina, som var allierte med muslimene, til å angripe byen fra sør. Imidlertid sørget Muhammads diplomati for å spore av forhandlingene og brøt opp forbundene mot ham. Beleiringen endte i en fiasko grunnet at forsvarerne var godt organisert, at forbundsfellenes moral var synkende, og grunnet de dårlige værforholdene.
Beleiringen var en kamp mellom personligheter og strategi hvor muslimene taktisk beseiret sine motstandere mens de selv fikk få tap. Anstrengelsene for å beseire muslimene ble mislykket, og islam ble innflytelsesrikt i region. Nederlaget førte til at Mekka mistet sin handel med Syria og mye av sin prestisje. En konsekvens av den feilslåtte beleiringen var at jødene i stammen Banu Qurayza ble anklaget for forræderi og halshogd.
Helsingin Sanomat

Helsingin Sanomat (norsk: Helsingfors avis) er Finlands og Nordens største abonnementsavis. I 2003 var hverdagsopplaget 429 244 og søndagsopplaget 500 269. Navnet til avisen kommer fra Finlands hovedstad Helsingfors, hvor avisen utkommer.

Historie

Helsingin Sanomat ble grunnlagt under navnet Päivälehti (Dagsavisa) i 1889 som talerør for det politiske partiet Ungfinnene. Blant grunnleggerne var Eero Erkko, forfatteren Juhani Aho og maleren Arvid Järnefelt. Det første nummeret ble utgitt 16. november 1889, regelmessige utgaver seks dager i uka kom først i 1890.
Päivälehti ble stoppet av myndighetene i juni 1904 fordi avisa omtalte mordet på generalguvernør Bobrikov i positive ordelag. I stedet grunnla utgiverne Helsingin Sanomat, det første nummeret kom ut 7. juli 1904.

Posisjon på det finske avismarkedet

Helsingin Sanomat har blitt kritisert for avisens dominerende posisjon på det finske avismarkedet, særlig etter at den eneste riksdekkende konkurrenten, Uusi Suomi gikk inn i 1991. Internett, gratisaviser og tabloidavisene Ilta-Sanomat og Iltalehti har likevel svekket monopolet til Helsingin Sanomat det siste tiåret.
Liancheng

Liancheng (kinesisk: 连城县; pinyin: Liánchéng Xiàn) er et fylke i provinsen Fujian i Folkerepublikken Kina. Det ligger i byprefekturet Longyan.
Befolkningen var på 326 593 innbyggere i 1999.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Liten roteter

Utseende

En nokså liten (vingespenn 23 – 32 mm), slank sommerfugl. Den er den minste og spinkleste av den norske roteterne. Hannen er livlig farget, varmt rødbrun med sølvaktige flekker, mens hunnen er gråbrun. Hannen har hvite, litt sølvaktige flekker som danner to, vanligvis ufullstendige, skrå tverrbånd på forvingene. Hos hunnen er disse tverrbåndene vanligvis fullstendige, men bare litt lysere enn vingens grunnfarge. Bakvingen er mørk grå hos begge kjønn, vingefrynsene brunlige. Larven er 30 – 35 mm lang når den er utvokst, brungrå på farge med brun hodekapsel og gråbrune flekker på forkroppens ryggplater.

Levevis

Den lever i og ved fuktig løv- og blandingsskog, og kan også være tallrik i områder dominert av einstape (Pteridium aquilinum). Larven lever i bakken, på røttene av mange ulike planter, blant andre brennesle (Urtica dioica), einstape, røsslyng (Calluna vulgaris), syrer (Rumex spp.) og ulike slags skogsbær (Vaccinium spp.). De voksne sommerfuglene flyr i juni – juli. Hannene svermer lavt over vegetasjonen en halvtimes tid om kvelden, men gir seg før det blir mørkt. Hannen sender ut feromoner fra luktkjertler i bakbeina. Hunnene blir lokket inn til der hannene svermer, og slår seg ned i vegetasjonen, der hannene finner dem. Parringen varer flere timer, etterpå legger hunnen ca. 300 egg. Hos denne arten tar larveutviklingen vanligvis bare ett år, men det kan gå to eller endogtil tre i nordlige områder.

Utbredelse

Den er utbredt i Europa og det nordlige Asia østover til Japan. I Norge er den vanlig nord til Troms.